เหลืออีก 7 วันเท่านั้น ผู้ประกันตนที่ยังไม่ได้ลงทะเบียนโครงการ ม33เรารักกัน รีบลงทะเบียนรักษาสิทธิ์
นายทศพล กฤตวงศ์วิมาน เลขาธิการสำนักงานประกันสังคม กล่าวถึง โครงการ ม33เรารักกัน ว่า หลังเปิดให้ลงทะเบียนเริ่มตั้งแต่วันที่ 21 กุมภาพันธ์ 2564 เป็นต้นมา มีผู้ลงทะเบียนแล้วเกือบ 8 ล้านคน ซึ่งยังมีผู้ประกันตนอีกจำนวนหนึ่งที่ยังไม่ได้ทำการลงทะเบียน ทั้งนี้ ขอความร่วมมือนายจ้างช่วยตรวจสอบลูกจ้างในสถานประกอบการ หากเข้าหลักเกณฑ์ที่กำหนดให้รีบลงทะเบียนเพื่อเป็นการรักษาสิทธิ์ของตนเอง โดยผู้ประกันตนมาตรา 33 สามารถลงทะเบียนได้ถึงวันที่ 7 มีนาคม 2564 ผ่านเว็บไซต์ www.ม33เรารักกัน.com ตั้งแต่เวลา 06.00 น.-23.00 น. ซึ่งเหลือเวลาอีกเพียง 7 วันเท่านั้น และขอย้ำให้กดยืนยันตัวตน ในวันที่ 15-21 มีนาคม 2564 สำหรับผู้ประกันตนคนใดที่ลงทะเบียนแล้วแต่ไม่ผ่านสามารถขอทบทวนสิทธิผ่านเว็บไซต์ www.ม33เรารักกัน.com ได้ในวันที่ 15-28 มีนาคม 2564